b'\n_START_ARTICLE_\nJuozas Augutis\n_START_SECTION_\nBiografija\n_START_PARAGRAPH_\n1978 m. baig\xc4\x97 Vilniaus universitet\xc4\x85. 1986 m. apgyn\xc4\x97 matematikos moksl\xc5\xb3 kandidato disertacij\xc4\x85. 2003 m. habilituotas technologijos moksl\xc5\xb3 daktaras._NEWLINE_1986\xe2\x80\x931991 m. Kauno politechnikos instituto (nuo 1990 m. Kauno technologijos universitetas) d\xc4\x97stytojas, nuo 1988 m. docentas. Nuo 1991 m. Vytauto Did\xc5\xbeiojo universiteto docentas, nuo 2003 m. Matematikos ir statistikos katedros profesorius, nuo 1993 m. \xe2\x80\x93 \xc5\xa1io universiteto student\xc5\xb3 reikal\xc5\xb3 dekanas. Nuo 1993 m. Lietuvos energetikos instituto Branduolini\xc5\xb3 \xc4\xafrengini\xc5\xb3 saugos laboratorijos vyresnysis mokslo darbuotojas. 2015 m. bir\xc5\xbeelio 9 d. VDU Taryba profesori\xc5\xb3 J. Augut\xc4\xaf i\xc5\xa1rinko VDU rektoriumi._NEWLINE_Lietuvos Mokslo tarybos ekspertas, Ignalinos AE branduolin\xc4\x97s saugos komiteto narys, Lietuvos energetikos instituto tarybos narys, Vytauto Did\xc5\xbeiojo universiteto Senato narys, Lietuvos matematikos ir informatikos instituto tarybos narys, Lietuvos vadov\xc4\x97li\xc5\xb3 leidybos komisijos ekspertas, Lietuvos matematik\xc5\xb3 draugijos bei Lietuvos statistik\xc5\xb3 s\xc4\x85jungos narys.\n_START_SECTION_\nVeikla\n_START_PARAGRAPH_\n1993\xe2\x80\x932003 m. k\xc5\xabr\xc4\x97 Ignalinos AE rizikos integruoto vertinimo ir valdymo metodik\xc4\x85, pagr\xc4\xafst\xc4\x85 rizikos priimtinumo kriterijais ir tikimybiniais bei deterministiniais metodais. \xc5\xa0i metodika taikoma nustatant AE eksploatacijos trukm\xc4\x99, reaktoriaus duj\xc5\xb3 tarpelio tarp grafito klojinio ir technologini\xc5\xb3 kanal\xc5\xb3 ma\xc5\xbe\xc4\x97jim\xc4\x85, \xc5\xa1ilumne\xc5\xa1io srauto tek\xc4\x97jimo technologiniais kuro kanalais matavimo sistemos bei kit\xc5\xb3 saugos sistem\xc5\xb3 patikimum\xc4\x85 ir sen\xc4\x97jim\xc4\x85, analizuojant pavoj\xc5\xb3 kelian\xc4\x8di\xc5\xb3 i\xc5\xa1orini\xc5\xb3 rei\xc5\xa1kini\xc5\xb3 rizik\xc4\x85._NEWLINE_Su kitais para\xc5\xa1\xc4\x97 darb\xc5\xb3 apie branduolini\xc5\xb3 elektrini\xc5\xb3 saug\xc5\xb3 eksploatavim\xc4\x85.'